সত্যজিৎ কাঞ্জিলাল :: যদি বলা হয়, বিশ্বকাপ তো শেষ হয়ে গেল! তেড়ে এসে পাঠককুল বলবেন, কী সব ভুলভাল লেখেন? এখনও তো পাঁচটা ম্যাচ বাকি! সুতরাং বলা ভালো, বাংলাদেশের জন্য শেষ হয়ে গেল রাশিয়া বিশ্বকাপ। কারণ, যে দুটি দল নিয়ে বাংলাদেশে ফুটবল উন্মাদনা হয়, সেই আর্জেন্টিনা এবং ব্রাজিল বিদায় নিয়েছে রাশিয়া বিশ্বকাপ থেকে। ল্যাটিন ছন্দ ছাড়া বিশ্বকাপ এখন হয়ে গেছে 'ইউরো কাপ'। এটি অবশ্য বলেছেন গ্যারি লিনেকার। গতকাল রাতেই নিশ্চিত হয়ে গেছে, বিশ্বকাপ শিরোপা এবারও যাচ্ছে ইউরোপে।